நம்மை அடிமைப்படுத்த ஆட்சி புரிந்த ஆங்கிலேயர்கள், தலித் மக்களுக்கு நிலம் வழங்கிட 1891 ஆம் ஆண்டு பிரிட்டிஷ் நாடாளுமன்றத்தில் சட்டம் இயற்றி 1892 முதல் 1933 வரை சுமார் மூன்றரை லட்சம் ஏக்கர் நிலம் வழங்கப்பட்டது. இந்திய சமுதாயத்தில் நிலவும் வருணாசிர தர்மத்தின் விளைவாக, அடக்கி ஒடுக்கப்பட்டு சுரண்டப்பட்ட தலித் மக்கள் ஏன் என்று கேட்க முடியாது. அவர்களுக்கு அளிக்கப்பட்ட நிலங்களை இதரர்கள் கைப்பற்றினர். வருவாய்த்துறை ஆவணங்களே வசதி படைத்தவர்களால் திருத்தப்பட்டன. உயர்நீதிமன்றம் தலையிட்டும் அந்நிலங்களை தலித் மக்களுக்கு வழங்கிட எவ்வித நடவடிக்கையும் இல்லை.